กองทุนใหญ่ขายบิ๊กล็อต RML สูงกว่ากระดาน จับตาหุ้นวิ่งยาวรับขาใหญ่เก็บราคาพรีเมียม!
ลุ้น RML เปิดชื่อกองทุนใหญ่โยนบิ๊กล็อต RML สูงกว่ากระดาน จับตาหุ้นวิ่งยาวขานรับขาใหญ่เข้าเก็บราคาพรีเมียม!
9 ก.พ. 2561

ผู้สื่อข่าวรายงานว่า เช้านี้ (9 ก.พ.) มีรายการสรุปซื้อขายกระดานรายใหญ่ (Big lot) ของหุ้นบริษัท ไรมอน แลนด์ จำกัด (มหาชน) หรือ RML จำนวน 4 รายการ ปริมาณ 250 ล้านหุ้น มูลค่าซื้อขาย 275 ล้านบาท ในราคาเฉลี่ยหุ้นละ 1.10 บาท ซึ่งเป็นราคาที่สูงกว่ากระดานซื้อขายเมื่อวานนี้ถึง 14.58%
อนึ่งราคาหุ้นปิดตลาดวานนี้อยู่ที่ระดับ 0.96 บาท เพิ่มขึ้น 0.03 บาท หรือ 3.23% ด้วยมูลค่าการซื้อขาย 17.55 ล้านบาท  ขณะที่ล่าสุดปิดตลาดภาคเช้าอยู่ที่ระดับ 1.06 บาท เพิ่มขึ้น 0.10 บาท หรือ 10.42% สูงสุดที่ระดับ 1.07 บาท ต่ำสุดที่ระดับ 0.94 บาท มูลค่าการซื้อขาย 362.97 ล้านบาท
ทั้งนี้จากการตรวจสอบข้อมูลของ “ข่าวหุ้นธุรกิจออนไลน์” พบว่า รายการบิ๊กล็อตหุ้น RML จำนวน 250 ล้านหุ้น คิดเป็น 6.99% ของหุ้นจดทะเบียนทั้งหมด จึงมีโอกาสว่าผู้ขายบิ๊กล็อตครั้งนี้จะเป็นผู้ถือหุ้นที่มีหุ้นเกิน 250 ล้านหุ้น ซึ่งพบว่ามีผู้ถือหุ้นใหญ่เพียง 3 รายเท่านั้นที่มีโอกาสเป็นผู้ทำรายการดังกล่าว ได้แก่ ผู้ถือหุ้นอันดับที่ 1. JS ASSET MANAGEMENT PTE. LTD. ถือหุ้นอยู่ทั้งหมด 893,000,000 หุ้น หรือ 24.98%
อีกทั้งผู้ถือหุ้นอับดับที่ 2.กองทุนเปิด ไทยทวีทุน 2 ถือหุ้นทั้งหมด 250,000,000 หุ้น หรือ 6.99% และผู้ถือหุ้นอันดับที่ 3.บริษัท ไทยเอ็นวีดีอาร์ จำกัด ถือหุ้นอยู่ทั้งหมด 237,017,156 หรือ 6.63%
โดยมีความเป็นไปได้สูงว่าจะเป็นการทำรายการของถือหุ้นอับดับที่ 2.กองทุนเปิด ไทยทวีทุน 2 เนื่องจากสัดส่วนการถือหุ้นทั้งหมดเท่ากับจำนวนบิ๊กล็อตที่มีการขายออกมาในวันนี้
โครงสร้างผู้ถือหุ้นรายใหญ่อันดับ 1-5 ของ RML มีดังนี้
(ภาพรวมข้อมูลผู้ถือหุ้น ณ วันที่ 04/05/2560)
นอกจากนี้ การขายบิ๊กล็อตออกมาในราคาที่สูงกว่ากระดานซื้อขายในครั้งนี้ ส่งผลให้เป็นที่น่าจับตาว่าผู้เข้ามาซื้อหุ้น RML ในราคาดังกล่าวอาจจะมองเห็นศักยภาพการเติบโตของธุรกิจในอนาคต จึงคาดว่าราคาหุ้น RML จะปรับตัวขึ้นตอบรับพื้นฐานในอนาคต และส่งผลให้การเข้าลงทุนหุ้น RML คุ้มค่ากับการเข้าซื้อหุ้นในราคาสูงกว่ากระดานซื้อขาย